Elukallidus  India on eestlaste jaoks odav maa. Lihtsa eine odavas söögikohas saab kätte kümnekonna krooni eest, samas on tipp-klassi restorane, kus hinnad vastavad meie tasemele. Tänu kohalikule madalale elatustasemele saab odavalt ka igasuguseid luksuslikke lisateenuseid    Jootraha  Hotelliteenistujad Goas on äärmiselt sõbralikud ja teenindusvalmis ning iga meelehea  eest jootraha ei ootagi. Elatustase on aga madal ja loomulikult võetakse teie poolt pakutu tänuga vastu. Väljaspool hotelli eeldatakse jootraha pea iga tegevuse ja teenuse eest. Seetõttu on kasulik kanda kaasas väikseid rahatähti. Üldiselt piisab 5-10 ruupiast (umbes 2 krooni), 5* hotellides võiks pakikandjale anda 20 ruupiat. 10 ruupiat jootrahana on etem (ja teile odavam) kui 1 euro (=55 ruupiat), millega kohalikul on raskem toimetada.